शूटिंग शुरू होने के तीसरे दिन हुआ था गुलशन कुमार का मर्डर, रामू पर था फिल्म ना बनाने का प्रेशर
Manoj Bajpayee Thanks Ram Gopal Varma on 25th Anniversary of Satya, राम गोपाल वर्मा की फिल्म ‘सत्या’ को 25 साल पूरे हो चुके हैं। 3 जुलाई 1988 में रिलीज हुई इस फिल्म को आज कल्ट क्लासिक फिल्मों में गिना जाता है। हालांकि, डायरेक्टर राम गोपाल वर्मा के लिए इस फिल्म को कंप्लीट करना आसान नहीं था।
राम गोपाल वर्मा की फिल्म ‘सत्या’ को 25 साल पूरे हो चुके हैं। 3 जुलाई 1998 में रिलीज हुई इस फिल्म को आज कल्ट क्लासिक फिल्मों में गिना जाता है। हालांकि, डायरेक्टर राम गोपाल वर्मा के लिए इस फिल्म को कंप्लीट करना आसान नहीं था।
इसकी मुख्य वजह शेयर करते हुए फिल्म के लीड एक्टर जेडी चक्रवर्ती ने एक इंटरव्यू में बताया कि फिल्म की शूटिंग शुरू होने के तीसरे ही दिन गुलशन कुमार का मर्डर हो गया था। यह बहुत बुरी खबर थी और इसे सुनकर हम सभी परेशान थे।
जेडी- लोगों ने पहली बार अंडरवर्ल्ड का इमोशनल साइड देखा
जेडी ने आगे कहा, ‘इसके बाद हम सभी पर प्रेशर था कि हमें अंडरवर्ल्ड पर बेस्ड फिल्म नहीं बनानी चाहिए। हालांकि, रामू ने सभी को यह सुनिश्चित किया कि वो फिल्म में अंडरवर्ल्ड को ग्लोरिफाई नहीं करेंगे और फिर इस फिल्म के जरिए दुनिया ने पहली बार अंडरवर्ल्ड का इमोशनल साइड देखा।’
मनोज बोले- ‘रामू का कर्जदार रहूंगा’
दूसरी तरफ हिंदुस्तान टाइम्स को दिए एक इंटरव्यू में मनोज बाजपेयी ने भी इस फिल्म पर बात की। उन्होंने कहा, ‘इस फिल्म से पहले मेरा कोई करियर नहीं था। मुझे छोटे-मोटे रोल मिल रहे थे। ‘सत्या’ ने मुझे करियर दिया है। इसी फिल्म के बाद मेरा करियर शेप में आया।’ मनोज ने इस फिल्म में भीखू महात्रे का आइकॉनिक रोल प्ले किया था।
मनोज ने फैंस से पूछा- मुंबई का किंग कौन?
फिल्म की 25वीं एनिवर्सरी पर मनोज बाजपेयी ने इसके डायरेक्टर राम गोपाल वर्मा को थैंक्स कहते हुए एक पोस्ट भी शेयर किया है। मनोज ने एक वीडियो ट्वीट करते हुए लिखा, ‘मुंबई का किंग कौन? #25YearsOfSatya’.
फैंस ने की जमकर तारीफ
मनोज की इस पोस्ट पर फैंस ने कमेंट करते हुए उनकी जमकर तारीफ की है। एक यूजर ने लिखा, ‘आजकल आप ओटीटी के किंग हो।’ वहीं एक अन्य यूजर ने लिखा, ‘भीखू महात्रे, क्या रोल था और क्या ही एक्टिंग थी। वाकई गजब।’
इसी फिल्म ने बना था मनोज और अनुराग कश्यप का करियर
1998 में रिलीज हुई यह फिल्म मनोज बाजपेयी और अनुराग कश्यप के लिए करियर चेंजिंग साबित हुई थी। अनुराग ने सौरभ शुक्ला के साथ मिलकर इस फिल्म की कहानी लिखी थी। वहीं मनोज को तो इस फिल्म के लिए बेस्ट सपोर्टिंग एक्टर का नेशनल अवॉर्ड मिला था।